Document ID: 31998D0701

Sklep sveta
z dne 3. decembra 1998
o skupnih standardih za izpolnjevanje enotnega obrazca dovoljenj za bivanje
(98/701/PNZ)
SVET EVROPSKE UNIJE JE
ob upoštevanju Skupnega ukrepa 97/11/PNZ z 16. decembra 1996 o enotni obliki dovoljenj za bivanje [1] in zlasti člena 2(1) Skupnega ukrepa,
ker je treba določiti skupne standarde za izpolnjevanje tega obrazca, z namenom, da se zagotovi njegov enoten izgled;
ker ta sklep ne vpliva na pristojnosti držav članic glede priznavanja držav in teritorialnih enot ter potnih listov in potovalnih dokumentov, ki jih izdajo te države ali enote; ker je dodelitev kod v dodatku k temu sklepu zgolj administrativne narave in ne posega v določanje državljanstva oseb s prebivališčem v tretjih državah,
SKLENIL:
Člen 1
Enotni obrazec dovoljenj za bivanje se izpolni v skladu s postopki iz Priloge k temu sklepu.
Člen 2
Svet vsaj enkrat letno preuči postopke in kode iz Priloge in Dodatka k temu sklepu, z namenom, da bi jih prilagodil.
Člen 3
Ta sklep začne veljati na dan objave v Uradnem listu Evropskih skupnosti.
V Bruslju, 3. decembra 1998

Labels: 10
7
11
15